Prognožu spēles noteikumi

LKA piedāvā prognožu konkursu, kas saistīts ar 2018./2019.gada sezonas Latvijas izlašu startiem WCF (Pasaules kērlinga federācijas) rīkotajās sacensībās. Prognozē, esi labākais un saņem balvas no Kērlinga halles un Isostar!

**Kas jādara, lai piedalītos konkursā?**

Lai varētu piedalīties konkursā Jums jābūt reģistrētam Facebook lietotājam. Ja neesat reģistrēts portāla lietotājs, atveriet https://www.facebook.com/, lai reģistrētos. Pēc tam sameklējiet meklētājā – Latvijas Kērlinga asociācija un nospiediet **`LIKE`**. Tālāk sekojiet līdz jaunākajām ziņām par prognozēšanas spēli.

***\*Ja prognožu spēles dalībnieks piedalās kādā no Pasaules kērlinga federācijas rīkotajām sacensībām, tad viņa/viņš nevar prognozēt savu spēļu rezultātus.***

**Kā norisināsies konkurss?**

Jums būs iespēja prognozēt visu 2018./2019.gada sezonas WCF (pasaules kērlinga federācijas) rīkoto turnīru Latvijas izlašu spēļu **beigu rezultātus**, ierakstot tos attiecīgi zem Facebook ziņas par prognozēšanas iespēju Latvijas Kērlinga asociācijas Facebook lapā. Spēles prognozes ziņa tiks ielikta 24 stundas pirms pašas spēles, savukārt prognozes varēs iesniegt līdz attiecīgās spēles sākumam. **Papildus punktus** saņems tas prognozētājs, kurš pirms pašas pirmās turnīra spēles noprognozēs visprecīzāk vietu, kuru Latvijas izlase ieņems pēc attiecīgā turnīra izspēlēšanas.

**Kā spēlē tiks piešķirti punkti?**

*Punkti tiks piešķirti pēc šādas shēmas:*  
Par pilnīgi pareizu spēles iznākuma prognozi - 5 punkti  
Par pareizu spēles uzvarētāja prognozi ar pareizu punktu starpību - 3 punkti  
Par pareizu spēles uzvarētāja noteikšanu - 1 punkts  
Par nepareizu spēles uzvarētāju noteikšanu - 0 punkti

Par pareizu/tuvāko izlases vietas ieņemšanu turnīrā - 5 punkti

## Kā noteiks uzvarētājus?

Prognožu spēles uzvarētāju noskaidrosim pēc visu sezonas laikā prognozēto spēļu beigām. Ja konkursa noslēgumā vairākiem dalībniekiem būs vienāds punktu skaits, tad augstāku vietu izcīnīs tas, kuram būs vairāk uzminēto precīzo rezultātu (5 punktu atbildes). Ja arī 5 punktu vērto atbilžu skaits sakritīs, tad skatīsimies 3 punktu vērto atbilžu skaitu. Tomēr, ja arī šis kritērijs neļaus noteikt, kurš ieņems augstāku vietu, tad tas tiks noteikts ar izlozes palīdzību.

Šajā sezonā prognožu spēlei būs 6 kārtas, kurās tiks veiktas prognozes par:

Pasaules jaukto komandu kērlinga čempionātu (13. - 20.oktobris)

Pasaules čempionātu ratiņkērlingā B divīzijā (9. - 15.novembris)

Eiropas kērlinga sieviešu un vīriešu čempionātu A un B divīzijā (16. - 24.novembris)

Pasaules junioru puišu un meiteņu kērlinga čempionātu B divīzijā (3. - 10.janvāris)

Pasaules senioru sieviešu un vīriešu kērlinga čempionātu (20. - 27.aprīlis)

Pasaules jaukto pāru kērlinga čempionātu (20. - 27.aprīlis)

*Ja Latvijas izlase piedalīsies pasaules sieviešu vai vīriešu kvalifikācijas turnīrā, pasaules sieviešu vai vīriešu kērlinga čempionātā, pasaules čempionātā ratiņkērlingā A divīzijā vai pasaules čempionātā junioriem A divīzijā, tad tiks rīkotas papildus kārtas*